এখন যদিও বাংলাদেশ তৃতীয় প্রজন্মের ইন্টারনেটের আওতায় চলে এসেছে, তবু আমাদের অনেককেই এখনো এমন গতির ইন্টারনেট চালাতে হয়, যা দেখে শামুকও না হেসে পারবে না। আমরা কোন ধনী দেশ না। বড় বড় গেমগুলো কিনে খেলার সামর্থ্য তো দুরে থাক, অনেকেই ৫০ টাকা দিয়ে পাইরেটেড ডিস্কও কেনার সামর্থ্য রাখি না। কিন্তু যুগের চাহিদায় হয়ত একটা মোবাইল বা কম্পিউটার বাসায় আছে। তাই সেই কম্পিউটার বা মোবাইলে অবসরে ছোট ছোট গেমগুলো অন্তত যেন খেলতে পারি, সেজন্যই এই সিরিজ। বলে রাখা ভাল, এই গেমগুলো সকলের ভাল লাগবে না। প্রফেশনাল গেমারদের জন্য মূলত এটি নয়। এখানে কেবলমাত্র ছোট এবং মজার গেমগুলোই পাবেন। বড়সড় কিছু পাবেন না। সব বয়সের উপযোগী গেমই (অর্থাৎ, যেগুলো Everyone রেটিং পাওয়ার যোগ্য) কেবল টিউন করা হয়।